
Jászberényi Járási Hivatal vezetője
A jelenléti ív a jegyzőkönyv mellékletét képezi.
Gergely Zoltán polgármester: Üdvözli a jelenlévőket és a televíziónézőket, és megnyitja a 2013. áprilir 25-ei soros képviselő-testületi ülést. Megállapítja, hogy a Képviselő-testület 8 fő jelenlévővel határozatképes. Gergely Béláné képviselő előre jelezte távolmaradását. Jegyzőkönyvvezetőnek Szabó Gábornét javasolja, akinek személyével a Képviselő-testület tagjai egyhangúlag egyetértenek.
Napirendi pontoknak a meghívóban szereplőket javasolja, melyek a következők:
1. Beszámoló a két ülés között végzett munkáról 

2. Beszámoló az Önkormányzat 2012. évi gazdálkodásáról 

3. Beszámoló az Önkormányzat 2012. évi belső ellenőrzési tervének teljesüléséről, az ellenőrzés  során tapasztaltakról


4. Beszámoló a gyermekjóléti és gyermekvédelmi feladatok ellátásáról

5. A közterületek felbontásáról és a közúton folyó munkákról szóló önkormányzati rendelet  

elfogadása

6. A közterületek elnevezéséről, házszámozás rendjéről szóló önkormányzati rendelet elfogadása
7. A lakáshoz jutás helyi támogatásának rendjéről szóló önkormányzati rendelet elfogadása

8. A 4/2007. (III. 30.) önkormányzati rendelet módosítása (SZMSZ)

9. Az Önkormányzat 2014. évi költségvetési koncepciója 

10. Fejlesztési célú hitel igénybe vétele



11. Közterületek névváltoztatása





12. A Polgármesteri Hivatal alapító okiratának módosítása 

13. Nyilatkozat a támogató szolgáltatás és a közösségi pszichiátriai ellátás igénybe vételéről

14. Orvosi ügyeleti szerződések felülvizsgálata



15. Városi Könyvtár igazgatói pályázatának elbírálása        
16. Petőfi Művelődési Ház igazgatói pályázatának ismételt kiírása

17. A 198/2011. (XI.24.) határozat módosítása (Szarv-ágy patak)

18. Döntés közbeszerzési eljárás fajtájáról (Szarv-ágy patak) 
19. Döntés műszaki ellenőri tevékenység végzéséről (Szarv-ágy patak)

20. Általános Iskola Alapítványának támogatása


21. Ingatlanok kijelölése eladásra




22. Lakásvásárlás helyi támogatása



23. Az Oktatási, Sport és Ügyrendi Bizottság elnökének tájékoztatója átruházott hatáskörben hozott döntéséről (Művelődési Ház SZMSZ-e)

Megállapítja, hogy a Képviselő-testület 8 igen szavazattal, ellenszavazat és tartózkodás nélkül egyhangúan elfogadta a napirendeket és megalkotta az alábbi határozatot:
66/2013. (IV.25.) határozat:
/Napirend elfogadásáról /

Jászárokszállás Város Önkormányzatának Képviselő-testülete a 2013. április 25-ei soros testületi ülésének napirendi pontjait egyhangúlag elfogadta.
Interpellációk
Gergely Zoltán polgármester: Kérdezi a jegyző asszonyt, hogy írásbeli interpellációs kérdés érkezett-e.
Dr. Gábris Emese jegyző: Elmondja, hogy írásbeli interpelláció nem érkezett.
Gergely Zoltán polgármester: Szóbeli interpellációs kérdések föltételére ad lehetőséget a Képviselő-testületnek. Megállapítja, hogy szóbeli interpellációs kérdések nem érkeztek, az interpellációs időszakot lezárja.
1. napirend: Beszámoló a két ülés között végzett munkáról
Gergely Zoltán polgármester: Ismerteti 2013. március 15. és a 2013. április 18. között eltelt időszakban végzett munkájáról szóló beszámoló fontosabb pontjait.
A két ülés között végzett munkáról szóló beszámoló a jegyzőkönyv mellékletét képezi.

Gergely Zoltán polgármester: Hozzászólás, észrevétel nincs. Szavazásra bocsájtja a beszámolót. Megállapítja, hogy a Képviselő-testület egyhangúlag 8 igen szavazattal, ellenszavazat és tartózkodás nélkül elfogadta a két ülés között végzett munkáról szóló beszámolót és megalkotta az alábbi határozatot:
67/2013. (IV.25.) határozat:
/Beszámoló a két ülés között végzett munkáról/

Jászárokszállás Város Önkormányzatának Képviselő-testülete a két ülés között végzett munkáról szóló beszámolót elfogadta.

2. napirend: Beszámoló az Önkormányzat 2012. évi gazdálkodásáról
Gergely Zoltán polgármester: Örömmel mondja el, hogy a tavalyi év jól zárult. Az üdülők lakástakarék-pénztári törlesztése lejárt, ezzel több, mint 80 millió forinttal csökkent a város adósságállománya, illetve a város jelentős bankbetéttel zárta a 2012-es évet. Ebből az összegből tervezik biztosítani a 2013. évi pályázatok, illetve a pályázatok nélküli beruházások finanszírozását. 2012-ben még 231 fő dolgozója volt az Önkormányzatnak. 2013.01.01-től a gimnázium és az általános iskola dolgozói állami alkalmazottak lettek, a Víziközmű dolgozóiból 10 fő a Heves megyei Vízmű Zrt.-hez került. Az okmányiroda és gyámhivatal dolgozói átkerültek a Jászberényi Járási Hivatalhoz. A műszaki osztályon is létszámcsökkenés következett be, az építési engedély kiadása átkerült Jászberénybe. Az Ipari Parknak is jelentős szerepe van a város életében. Az állami támogatás az egész helyi bevétel 24%-át tette ki, a helyi adók pedig 600 millió forintot tettek ki. A helyi adókból az iparűzési adó a legnagyobb, jelen volt még az ingatlanadó, illetve 2012-ben még a súlyadó 100%-ban átengedett adóbevétele volt a városnak. 2013-ban a súlyadónak már csak 40%-a marad a városnál, 60%-a átkerül az államhoz. A tartalékoknak köszönhetően 2013. évtől eltörölték az építményadót, ezzel 52 millió forintot hagytak a lakosságnál és a vállalkozásoknál. A nagyobb cégeknél ez a kedvezmény azt eredményezte, hogy önként támogatják a város sportéletét, így az idei év költségvetésében már sporttámogatás nem szerepel. Megköszöni a 231 fő dolgozó 2012. évi munkáját. Felkéri Bencsikné Balajti Annamária könyvvizsgálót, hogy ismertesse könyvvizsgálói jelentését.
Bencsikné Balajti Annamária könyvvizsgáló: Tartalmas, színvonalas beszámoló tükrözi a pénzügyi dolgozók sok munkáját. A jelentést nem kívánja felolvasni, kiemeli a lényegi részeket. Elmondása szerint 2012. évben ésszerűen takarékos gazdálkodás folyt az Önkormányzatnál, az ellátta maradéktalanul a kötelező és önként vállalt feladatait, saját és intézményei működése zavartalanul biztosított volt. A bevételi lehetőségeket maximálisan kihasználták, kiadásaikat ésszerű keretek között tartották. A kötelezettségeket határidőre teljesítették. A behajtási mutató is nagyon jó.  Likvidhitelt nem kellett igénybe venni az év folyamán. A tervezett fejlesztési hitelből 121.538 ezer Ft-ból 15.327ezer Ft-ot vettek igénybe. Rövid lejáratú fejlesztési hitelt, 82.772 ezer Ft-ot a Bajcsy utca építéséhez megelőlegezett hitelként a támogatás megérkezéséig kellett igénybe venni. Az össze az elnyert támogatásból visszafizetésre került 2012-ben. Az adósságkonszolidációnak köszönhetően az adósságállomány tovább csökken. Hitelesítő záradékkal látta el a beszámolót és elfogadásra javasolja a Képviselő-testület felé.
Gergely Zoltán polgármester: Megköszöni a beszámolót, átadja a szót Petró Géza pénzügyi és városfejlesztési bizottság elnöknek.
Petró Géza Pénzügyi és Városfejlesztési Bizottság elnöke: Összességében úgy ítéli meg a bizottság, hogy terjedelmében nagy és tartalmában egy igen színvonalas beszámolót ismerhetett meg. A kiegyensúlyozott gazdálkodásnak köszönhetően nem merült fel vita a beszámoló megismerése során. Kiemeli, hogy a bevételi oldalon rendkívül pozitív, hogy bankbetéttel zárta az évet az Önkormányzat. Köszönhető ez egyrészt a helyi adóbevétel növekedésének, a kiadási oldalon pedig költségtakarékos gazdálkodás folyt. A Pénzügyi és Városfejlesztési Bizottság elfogadta a rendelettervezetet és egyhangúan a Képviselő-testületnek elfogadásra javasolja.

Kovácsné Tősér Zsuzsanna Egészségügyi, Szociális és Családvédelmi Bizottság elnöke: Szintén elismerőleg szól a beszámolóról. A jó gazdálkodás alapját a nyugodt, kiegyensúlyozott együttműködő munkában látja, reméli, hogy a jövőben is megmaradnak ezek az alapok. Az Egészségügyi, Szociális és Családvédelmi Bizottság elfogadta a rendelettervezetet és egyhangúan a Képviselő-testületnek elfogadásra javasolja.
Csomor János Oktatási, Sport és Ügyrendi Bizottság elnöke: Csatlakozva az előtte elhangzottakhoz elmondja, hogy a könyvvizsgálói jelentés és számok tükrében látható, hogy jó évet zárt az Önkormányzat. Örvendetesnek tartja, hogy a megtervezett dolgokat meg tudták valósítani.
Az Oktatási, Sport és Ügyrendi Bizottság elfogadta a rendelettervezetet és egyhangúan a Képviselő-testületnek elfogadásra javasolja.
Gergely Zoltán polgármester: Megállapítja, hogy további hozzászólás nincs. Szavazásra bocsátja a rendelettervezetet. Megállapítja, hogy a Képviselő-testület egyhangúlag, 8 igen szavazattal, ellenvélemény és tartózkodás nélkül elfogadta a tervezetet és megalkotta az alábbi rendeletet:
Jászárokszállás Város Önkormányzata Képviselő-testületének 19/2013. (IV.26.) önkormányzati rendelete az Önkormányzat 2012. évi költségvetési zárszámadásáról
A rendelet a jegyzőkönyv mellékletét képezi. 
Bencsikné Balajti Annamária könyvvizsgáló és Szabóné Hegedűs Zsuzsanna pénzügyi irodavezető távozott a teremből 15 óra 10 perckor.

Szabóné Hegedűs Zsuzsanna pénzügyi irodavezető visszaérkezett a terembe 15 óra 25 perckor.
Gergely Zoltán polgármester: Köszönti Dr. Dobos Róbertet, a Jászberényi Járási Hivatal vezetőjét, aki előzetes egyeztetés alapján kérte, hogy napirendi ponton kívül röviden elmondhassa a járási hivatallal kapcsolatos tájékoztatóját.

Dr. Dobos Róbertet, a Jászberényi Járási Hivatal vezetője pár percben elmondja tájékoztatóját, ezt követően az ülés folytatódik.

3. napirend: Beszámoló az Önkormányzat 2012. évi belső ellenőrzési 
tervének teljesüléséről, az ellenőrzés során tapasztaltakról

Gergely Zoltán polgármester: Átadja a szót Dr. Gábris Emese jegyzőnek, hogy megtegye beajánlását.
Dr. Gábris Emese jegyző: Településünkön a belső ellenőrzési tevékenységet a Jászsági Többcélú Társulás keretében Illyésné Nagy Terézia belső ellenőr látja el és látta el a 2012. évben is. A belső ellenőr a jogszabály által előírt feltételekkel, iskolai végzettséggel, szakképzettséggel, szakmai gyakorlattal rendelkezik. 2012. évben 3 ellenőrzést folytatott le. Ellenőrizte a 2012. évi költségvetést, a vagyongazdálkodást és a Polgármesteri Hivatal utóellenőrzése is megvalósult. Az ellenőrzéshez szükséges tárgyi feltételek biztosítottak voltak, a tevékenységet akadályozó tényező nem volt. Az együttműködés megfelelő volt. Az ellenőrzések során büntető, szabálysértési, kártérítési illetve fegyelmi eljárás megindítására okot adó cselekményt, mulasztást, hiányosságot nem tárt fel a belső ellenőr. Intézkedési terv elkészítését nem írta elő. Javaslatait figyelembe vették, alkalmazzák. Mindezekre tekintettel kéri a belső ellenőrzési terv megtárgyalását és elfogadását.
Petró Géza Pénzügyi és Városfejlesztési Bizottság elnöke: A Pénzügyi és Városfejlesztési Bizottság tárgyalta a határozati javaslatot és egyhangúan elfogadta, a Képviselő-testületnek elfogadásra javasolja.
Gergely Zoltán polgármester: A Társulás volt az ellenőrzés megrendelője, a költségeit 100%-ig az állam állta. Sajnos 2013. április 01-től ez a lehetőség megszűnt. Saját költségvetésből kell ezentúl megoldani ezt a kötelező feladatot. 

Megállapítja, hogy hozzászólás nincs. Szavazásra bocsátja a határozati javaslatot. Megállapítja, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:

68/2013. (IV.25.) határozat:
/Az Önkormányzat 2012. évi belső ellenőrzési tervének teljesüléséről, az ellenőrzés során tapasztaltakról készített ellenőrzési jelentés elfogadásáról/

Jászárokszállás Város Önkormányzatának Képviselő-testülete az Önkormányzat 2012. évi belső ellenőrzési tervének teljesüléséről, az ellenőrzés során tapasztaltakról készített – a határozat mellékletét képező – ellenőrzési jelentést elfogadja.

Felelős: jegyző, Pénzügyi Iroda

Határidő: értelemszerűen.

Erről értesülnek: 1./ Belső ellenőr

                            2./ Pénzügyi Iroda Helyben

 3./ Irattár.
4. napirend: Beszámoló a gyermekjóléti és gyermekvédelmi feladatok ellátásáról
Gergely Zoltán polgármester: Átadja a szót Dr. Gábris Emese jegyzőnek.
Dr. Gábris Emese jegyző: Tájékoztat, hogy a gyermekvédelmi törvény értelmében az önkormányzatoknak a gyermekjóléti és gyermekvédelmi feladatai ellátásáról évente átfogó értékelést kell készíteniük, amelyet a képviselő-testület minden év május 31. napjáig megtárgyal. A Családsegítő és Gyermekjóléti Szolgálat, a Védőnői Szolgálat és a Hatósági Iroda munkatársai elkészítették a 2012. évi beszámolót, amely szerkezetében más, mint az elmúlt évben megszokottak. Ugyanis a gyámhivatali és egyes gyámhatósági feladatok ellátása a Járási Hivatalhoz került, így ezek nem képezik részét a beszámolónak. A Védőnői Szolgálat beszámolója részletesebb az elmúlt évekhez képest. A beszámolóból kitűnik, hogy a gyermekvédelemmel foglalkozó ügyintézők megfelelő szakmaisággal, lelkiismeretesen végzik munkájukat. Együttműködésük és képzettségük eredményeképp a gyermekvédelem magas szintű városunkban. A bizottsági ülésen elhangzottaknak megfelelően a beszámoló összegzése kiegészítésre került
Gergely Zoltán polgármester: Köszönti a szociális ágazat jelenlévő képviselőit.

Kovácsné Tősér Zsuzsanna Egészségügyi, Szociális és Családvédelmi Bizottság elnöke: Elismerőleg szól a mindenre kiterjedő, alapos beszámolóról, amelyből látható, hogy milyen munkavégzés folyik a gyermekvédelem területén. Az Egészségügyi, Szociális és Családvédelmi Bizottság tárgyalta a határozati javaslatot és egyhangúan elfogadta, a Képviselő-testületnek elfogadásra javasolja. 
Csomor János képviselő: Mélyrehatóan, széleskörűen tárgyalták ezt a nagy jelentőséggel bíró témakört. Fontos és nem könnyű feladatot látnak el a gyermekvédelem területén dolgozó kollégák. Nagyon sok gyermeknek szüksége van szociális támogatásra, sajnálatos hír azonban az, hogy sok, a közel 600 gyermeknek csaknem a fele részesül rendszeres gyermekvédelmi támogatásban. Elfogadásra javasolja a beszámolót a Képviselő-testületnek.
Drapos Béláné alpolgármester: Összevetette a 2011-es beszámoló adatait a 2012-es adatokkal, úgy látja, hogy számszakilag nincs nagy változás. Fontosnak tartja, hogy a jövőben többet foglalkozzanak a veszélyeztetett gyermekek szüleivel is, hiszen a mintát a gyermekek otthonról hozzák.  Kéri az érintetteket, hogy azonnal jelezzék, ha problémás helyzetet látnak, érzékelnek. Javasolja, hogy átmeneti gondozásra a helyettesítő szülői hálózatot próbálják meg kialakítani. Az intézetbe került gyermekek igen sokszor megszöknek. Helybeli helyettesítő szülői szolgálattal viszont a gyermek nem kerülne intézetbe, otthoni környezetben maradhatna. Megköszöni a gyerekvédelem területé dolgozók munkáját. Elfogadásra javasolja a beszámolót a Képviselő-testületnek.
Csőke István képviselő: Egyetért az elhangzottakkal. Azonban a Gyámhivatal Jászberényi Járási Hivatalhoz kerülésével hosszadalmasnak tartja azt az időt, amíg az iratok beérkeznek Jászberényből a jászárokszállási ügyintézőkhöz. Kérdést intéz Dr. Dobos Róberthez, a Jászberényi Járási Hivatal vezetőjéhez, hogy ezt az időt le lehet-e rövidíteni.
Dr. Dobos Róbert  Jászberényi Járási Hivatalvezető: Válaszában elmondja, hogy a felvetés valós alapokból indul, de a kezdeti nehézségeken már túl van az új rendszer. Folyamatos vizsgálódás folyik azért, hogy a felmerülő problémák megoldásra kerüljenek. Úgy gondolja, az említett felvetésnek már nincs realitása, már megoldódott.
Gergely Zoltán polgármester: Javasolja kiegészíteni a határozati javaslatot azzal, hogy köszönjék meg azon dolgozók egész éves munkáját, akik ezen a területen dolgoznak. Megállapítja, hogy további hozzászólás nincs. 
Szavazásra bocsátja a határozati javaslatot. Megállapítja, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
69/2013.(IV.25.) határozat:

/A 2012. évi gyermekjóléti és gyermekvédelmi beszámoló elfogadásáról/

Jászárokszállás Város Önkormányzatának Képviselő-testülete a gyermekjóléti és gyermekvédelmi feladatok ellátását Jászárokszállás településen megfelelőnek ítéli meg, ezért elfogadja a 2012. évről készített beszámolót, az alábbi célkitűzésekkel:

Jászárokszállás Város Önkormányzatának Képviselő-testülete a gyermekjóléti és gyermekvédelmi feladatok ellátását Jászárokszállás településen megfelelőnek ítéli meg, ezért elfogadja a 2012. évről készített beszámolót, az alábbi célkitűzésekkel:

1. Továbbra is biztosítani kell a gyermekek védelmével foglalkozó intézmények működőképességét.

2. A gyermekvédelemben dolgozók szakmai továbbképzését, korszerűbb technikai berendezések beszerzését lehetőség szerint biztosítani kell.

3. Városunkban meg kell szervezni a gyermekek átmeneti gondozását helyettes szülői hálózat kiépítésével. 

4. Segíteni és szorgalmazni kell, hogy városunk alacsony iskolai végzettségű felnőtt lakosai magasabb iskolai végzettségre tegyenek szert.


A Képviselő-testület megköszöni a szociális ágazatban dolgozók lelkiismeretes munkáját.

Felelős: jegyző

Határidő: értelemszerűen.

Erről értesülnek: 1./ Családsegítő és Gyermekjóléti Szolgálat 5123 Jászárokszállás, Móczár A. tér 7.

                            2./ Védőnői Szolgálat

                            3./ Hatósági Iroda vezetője Helyben
                            4./ Irattár.

5. napirend: A közterületek felbontásáról és a közúton folyó munkákról szóló önkormányzati rendelet elfogadása
Gergely Zoltán polgármester: Felkéri Bakainé Magyari Melinda műszaki irodavezetőt, hogy tegye meg beajánlását.
Bakainé Magyari Melinda műszaki irodavezető: Magyarország helyi önkormányzatairól szóló törvény értelmében, figyelembe véve a közúti közlekedésről szóló törvény végrehajtására kiadott rendelet, valamint a közutak igazgatásáról szóló KHVM rendelet rendelkezéseit, az önkormányzati közutak esetében a települési önkormányzat rendeletben állapíthatja meg a közterületek felbontásának és helyreállításának szabályait. A rendelettervezet részletezi az Önkormányzat közigazgatási területén található, az Önkormányzat tulajdonában, illetve kezelésében lévő közterületekkel kapcsolatos bontási és helyreállítási feladatokat, annak érdekében, hogy közterületeink megjelenése, minősége megőrzésre kerüljön, egyúttal irányt mutat a város területén tevékenykedő közműszolgáltatók helyreállítási munkáinak megfelelő minőségben való elvégzéséhez. A rendelet elősegíti a közútkezelői munka szakszerűségét. 
Csomor János Oktatási, Sport és Ügyrendi Bizottság elnöke: Az Oktatási, Sport és Ügyrendi Bizottság tárgyalta a rendelettervezetet és egyhangúan elfogadta, a Képviselő-testületnek elfogadásra javasolja.
Petró Géza Pénzügyi és Városfejlesztési Bizottság elnöke: A Pénzügyi és Városfejlesztési Bizottság tárgyalta a rendelettervezetet és egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Megállapítja, hogy nincs hozzászólás. Szavazásra bocsátja a rendelettervezetet. Megállapítja, hogy a Képviselő-testület egyhangúlag, 8 igen szavazattal, ellenvélemény és tartózkodás nélkül elfogadta a tervezetet és megalkotta az alábbi rendeletet:
Jászárokszállás Város Önkormányzata Képviselő-testületének 20/2013. (IV.26.) önkormányzati rendelete a közterületek felbontásáról és a közúton folyó munkákról

A rendelet a jegyzőkönyv mellékletét képezi. 
6. napirend: A közterületek elnevezéséről, házszámozás rendjéről szóló
 önkormányzati rendelet elfogadása

Gergely Zoltán polgármester: Átadja a szót Bakainé Magyari Melinda műszaki irodavezetőnek.
Bakainé Magyari Melinda műszaki irodavezető: Magasabb szintű jogszabályok által nem került meghatározásra a házszámozásról és közterületek elnevezéséről egységes szabályozás. Ennek érdekében a helyi önkormányzatokról szóló törvény értelmében a közterületek elnevezése a helyben biztosítható közfeladatok körében ellátandó helyi önkormányzati feladatok közé tartozik. A törvény értelmében kapott felhatalmazás alapján a települési önkormányzat rendeletben állapíthatja meg a közterületek elnevezésének, valamint az elnevezésük megváltoztatására irányuló kezdeményezés és a házszám-megállapítás szabályait. Ez egyrészt elősegíti az építéshatóság munkáját is. A rendelet-tervezet részletezi a közterületnevek adásáról, megváltoztatásáról, valamint a házszámozásról szóló egységes helyi szintű szabályokat. A házszámozás rendje alkalmazkodik a már kialakult szokásokhoz, egyértelműsíti az ingatlanok házszámmal történő ellátásának szabályait.
Csomor János Oktatási, Sport és Ügyrendi Bizottság elnöke: Az Oktatási, Sport és Ügyrendi Bizottság tárgyalta a rendelettervezetet és egyhangúan elfogadta, a Képviselő-testületnek elfogadásra javasolja.

Petró Géza Pénzügyi és Városfejlesztési Bizottság elnöke: A Pénzügyi és Városfejlesztési Bizottság tárgyalta a rendelettervezetet és egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Megállapítja, hogy nincs hozzászólás. Szavazásra bocsátja a rendelettervezetet. Megállapítja, hogy a Képviselő-testület egyhangúlag, 8 igen szavazattal, ellenvélemény és tartózkodás nélkül elfogadta a tervezetet és megalkotta az alábbi rendeletet:
Jászárokszállás Város Önkormányzata Képviselő-testületének 21/2013. (IV.26.) önkormányzati rendelete a közterületek elnevezéséről, azok jelöléséről és a házszámozás rendjéről
A rendelet a jegyzőkönyv mellékletét képezi.
7. napirend: A lakáshoz jutás helyi támogatásának rendjéről szóló 
önkormányzati rendelet elfogadása
Gergely Zoltán polgármester: Átadja a szót Dr. Gábris Emese jegyzőnek.

Dr. Gábris Emese jegyző: Az első személyi tulajdonú lakás építésének és vásárlásának helyi támogatásáról szóló 2/2005. önkormányzati rendelet áttekintése során, valamint a lakástámogatási kérelmek előkészítését végző Hatósági Irodával történő egyeztetést követően megállapította, hogy a rendelet szerkezete a mai jogszabályalkotási követelményeknek nem felel meg. A rendelet az egyes, logikailag összetartozó részletszabályokat nem egy helyen, hanem a rendelet szerkezetében szétszórtan tartalmazza. Pl. a támogatásokra való jogosultság feltételeit szabályozza a 2.§, az 5.§ és a 7.§ is. Mivel a rendelet módosítása nagyobb szerkezeti átalakításokat igényelne, így célszerű új önkormányzati rendelet megalkotása. Az új rendelet lényegi elemeit tekintve -támogatásra jogosultak köre, kizáró okok, támogatás elbírálásának módja- megegyezik a régi rendeletben foglaltakkal. A 35 év alatti házaspárok, illetve gyermeküket egyedül nevelő szülők jogosultak az első lakásuk építéséhez, illetve vásárlásához biztosított vissza nem térítendő önkormányzati támogatásra. A támogatási összegek 1998. óta változatlanok, ezek emelésre kerülnének. Lakásvásárlás esetén 150.000,-Ft-ról 200.000,-Ft-ra, építés vagy új lakás vásárlása esetén 300.000,-Ft-ról 400.000,-Ft-ra. Az új rendelet 2013. május 01-től lépne hatályba.
Csomor János Oktatási, Sport és Ügyrendi Bizottság elnöke: Az Oktatási, Sport és Ügyrendi Bizottság tárgyalta a rendelettervezetet és egyhangúan elfogadta, a Képviselő-testületnek elfogadásra javasolja.
Petró Géza Pénzügyi és Városfejlesztési Bizottság elnöke: A Pénzügyi és Városfejlesztési Bizottság tárgyalta a rendelettervezetet és egyhangúan elfogadta, a Képviselő-testületnek elfogadásra javasolja.

Gergely Zoltán polgármester: Megállapítja, hogy nincs hozzászólás. Szavazásra bocsátja a rendelettervezetet. Megállapítja, hogy a Képviselő-testület egyhangúlag, 8 igen szavazattal, ellenvélemény és tartózkodás nélkül elfogadta a tervezetet és megalkotta az alábbi rendeletet:

Jászárokszállás Város Önkormányzata Képviselő-testületének 22/2013. (IV.26.) önkormányzati rendelete  a lakáshoz jutás helyi támogatásának rendjéről

A rendelet a jegyzőkönyv mellékletét képezi. 
8. napirend: A 4/2007. (III. 30.) önkormányzati rendelet módosítása (SZMSZ)
Gergely Zoltán polgármester: Átadja a szót Dr. Gábris Emese jegyzőnek.

Dr. Gábris Emese jegyző: Az SZMSZ módosításának egyik indoka, hogy a város aljegyzője, Dr. Szabó Andrea 2013. május 06-án ismét munkába áll. Az aljegyző feladatai mellett ellátta a Hatósági Iroda vezetését is. Szülési szabadságának ideje alatt a Hatósági Iroda élére hatósági irodavezető került kinevezésre, Pelyvásné dr. Támba Krisztina személyében. A Hatósági Iroda létszáma a járási hivatalok felállásával 12 főről 4 főre csökkent, feladatainak egy része átkerült a járási hivatalokhoz. Mindezek miatt nem indokolt egy függetlenített aljegyző és egy hatósági irodavezető egyidejű alkalmazása, ezért javasolja, hogy a korábbi gyakorlatnak megfelelően az aljegyző lássa el a Hatósági Iroda vezetését is. A hatósági irodavezető ügyintézőként lesz továbbfoglalkoztatva. Ezenkívül jogszabályváltozások is indokolják az SZMSZ módosítását. Az új önkormányzati törvény újraszabályozta az alakuló ülés szabályait, amelyen a korelnök szerepe megszűnt. Az alakuló ülést a polgármester hívja össze és vezeti. Ennek megfelelően az SZMSZ 9.§-át módosítani kell. Az önkormányzati törvény kimondja, hogy a képviselő-testület az alakuló vagy az azt követő ülésen a polgármester előterjesztése alapján megválasztja a bizottságok tagjait és az alpolgármestert, dönt az illetményükről és tiszteletdíjukról. Az SZMSZ kimondja, hogy a képviselő-testület legkésőbb az alakuló ülését követő ülésén megválasztja a bizottságok képviselő tagjait; a bizottságok nem képviselő tagjainak személyére pedig bármely képviselő javaslatot tehet, amelyről a Képviselő-testület legkésőbb a soron következő ülésen dönt. Azonban az önkormányzati törvény nem tesz különbséget a bizottság képviselő és nem képviselő tagjai megválasztásának időpontjában, egyszerre kell megválasztani az adott bizottság összes tagját, ezért az SZMSZ 12.§-át módosítani szükséges.  Meghatározza az önkormányzati törvény a polgármesteri hivatalok hivatalos megnevezésének rendjét. Tehát Jászárokszállás Város Polgármesteri Hivatala elnevezés helyett Jászárokszállási Polgármesteri Hivatalt kell használni. Rendelkezni kell a jegyzői és aljegyzői tisztség egyidejű betöltetlensége, illetve tartós akadályoztatásuk esetéről. Ezért az Ügyrend kiegészül az alábbiakkal: „A jegyzői és az aljegyzői tisztség egyidejű betöltetlensége, illetve tartós akadályoztatásuk esetére – legfeljebb hat hónap időtartamra – a jegyző által megbízott, jogász vagy igazgatásszervező végzettséggel rendelkező ügyintéző látja el a jegyzői feladatokat.”
Csomor János Oktatási, Sport és Ügyrendi Bizottság elnöke: Az Oktatási, Sport és Ügyrendi Bizottság tárgyalta a rendelettervezetet és egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Megállapítja, hogy nincs hozzászólás. Szavazásra bocsátja a rendelettervezetet. Megállapítja, hogy a Képviselő-testület egyhangúlag, 8 igen szavazattal, ellenvélemény és tartózkodás nélkül elfogadta a tervezetet és megalkotta az alábbi rendeletet:

Jászárokszállás Város Önkormányzata Képviselő-testületének 23/2013. (IV.26.) önkormányzati rendelete a Szervezeti és Működési Szabályzatról szóló 4/2007. (III.30.) rendelet módosításáról

A rendelet a jegyzőkönyv mellékletét képezi. 
Gergely Zoltán polgármester szünetet rendel el.

A szünet 15 óra 45 perctől 16 óra 00 percig tartott. 

A 2013. április 25-ei soros képviselő-testületi ülés szünet utáni folytatása.
9. napirend: Az Önkormányzat 2014. évi költségvetési koncepciója

Gergely Zoltán polgármester: Törvény kötelez a 2014. évi költségvetési koncepció elfogadására április 30-ig. Ebben elveket szögeznek le, mivel kevés konkrétum áll rendelkezésre, illetve megfogalmazzák azt, hogy 2014-ben is működtetni kívánják az intézményeiket.
Petró Géza Pénzügyi és Városfejlesztési Bizottság elnöke: Általánosságokon alapul a koncepció, a lehetőségkhez mérten. A Pénzügyi és Városfejlesztési Bizottság tárgyalta a határozati javaslatot és egyhangúan elfogadta, a Képviselő-testületnek elfogadásra javasolja.
Kovácsné Tősér Zsuzsanna Egészségügyi, Szociális és Családvédelmi Bizottság elnöke: A kevés konkrét ismeret ellenére, sikerült elfogadható koncepciót alkotni. Az Egészségügyi, Szociális és Családvédelmi Bizottság tárgyalta a határozati javaslatot és egyhangúan elfogadta, a Képviselő-testületnek elfogadásra javasolja. 

Csomor János Oktatási, Sport és Ügyrendi Bizottság elnöke: Az Oktatási, Sport és Ügyrendi Bizottság tárgyalta a határozati javaslatot és egyhangúan elfogadta, a Képviselő-testületnek elfogadásra javasolja. 

Gergely Zoltán polgármester: Megállapítja, hogy további hozzászólás nincs. Szavazásra bocsátja a határozati javaslatot. Megállapítja, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:

70/2013.(IV.25.) határozat:

/Az Önkormányzat 2014. évi költségvetési koncepciójáról/

Jászárokszállás Város Önkormányzatának Képviselő-testülete Jászárokszállás város 2014. évi költségvetési koncepcióját megtárgyalta és a 2014. évi költségvetés összeállításához a következő irányelveket határozza meg:

1. 2014. évben biztosítani kell a Magyarország helyi önkormányzatairól szóló 2011. évi CLXXXIX. törvényben és más jogszabályokban meghatározott alapfeladatok ellátásának pénzügyi fedezetét. Az intézményi költségvetések tervezésekor a takarékos gazdálkodás szem előtt tartásával kell a tervezést elvégezni és ennek megtörténtét az intézményi költségvetések egyeztetése során érvényesíteni kell.

2. A működési bevételek és kiadások – felhalmozási bevétel felhasználása nélküli – egyensúlyának megteremtésére tett intézkedések folytatása. A költségvetési terv összeállításánál alapvető szempont a pénzügyi egyensúly megteremtése. 

3.  A költségvetés egyensúlyának a fenntartása miatt a kiadásokat rangsorolni kell és keresni kell a pályázati lehetőségeket. 

4. Az intézményrendszer működőképességének – a takarékossági szempontok figyelembevételével volt – megőrzése.  

5. A költségvetési előirányzatok tervezésekor a kötelező önkormányzati feladatok prioritását 
biztosítani kell. Önként vállalt feladat a költségvetésben akkor tervezhető, ha annak pénzügyi fedezete az önkormányzat saját bevételéből megteremthető. Az önként vállalt feladat kiadásainak finanszírozása a kötelező önkormányzati feladat ellátását nem veszélyeztetheti.

6. A helyi szociális rendeletben és egyéb rendeletekben meghatározott önkéntes önkormányzati juttatások felülvizsgálata.

7. A helyi társadalmi szervezetekkel való együttműködés és azok támogatása, melyek általában kulturális, polgári védelmi, sport területekre terjednek ki. Kiemelt jelentőséggel bír azon szervezetek támogatása, melyek a kötelező önkormányzati feladatok ellátásában az Önkormányzattal kötött megállapodás szerint részt vesznek. 

8. A pályázati lehetőségek figyelemmel kísérése és kihasználása. A költségvetésben jelentkező többletbevételből meg kell teremteni a pályázati önrészeket.

9. A felújításokra és felhalmozási kiadásokra tervezett összegek működési kiadásra nem csoportosíthatók át. 

10. Újabb beruházási és felújítási kötelezettségek vállalása előtt figyelembe kell venni a meglévő, többéves kihatással járó kötelezettségeket, továbbá a fedezetül szolgáló bevételek realizálását.

11. Az iparűzési adó tervezésénél figyelembe kell venni a gazdasági szervezetek beadott bevallásait. Az adókintlévőségek csökkentése érdekében tovább kell 
folytatni a következetes végrehajtási és ellenőrzési tevékenységet.    

12. A szolgáltatások bevételeinek felülvizsgálata (étkeztetés, bérleti díjak, stb.).

13. Működési kiadások (foglalkoztatáspolitikai célokhoz igazodó személyi juttatások és kötelező valamint állami feladatokhoz kapcsolódó dologi kiadások, ezen túl az önként vállalt feladatokhoz kapcsolódó dologi kiadások) meghatározásakor a takarékos és hatékony gazdálkodás elvét érvényre kell juttatni. A költségek vonatkozásában a szükséges és reális fedezetet biztosítani kell a tervezés során.  

14. A költségvetés előkészítésekor a jogszabályon, szerződésen, megállapodáson alapuló kiadások elsődlegességét biztosítani kell. 

15. A költségvetésben a nem várt kiadások finanszírozhatósága érdekében általános 
tartalékot kell képezni. Ennek mértéke a működési költségvetés összegének 0,5 %- a.

16. Javasolt – a koncepció idején még nem, de a költségvetés készítésekor már számszerűsíthető – intézkedések beépítése a költségvetésbe.

A Képviselő-testület utasítja a Jegyzőt, hogy a költségvetési terv készítésekor a koncepcióban elfogadott döntéseket vegye figyelembe. 

Felelős:  Gergely Zoltán polgármester 


    Dr. Gábris Emese jegyző


Határidő: 2014. évi költségvetés készítése
Erről értesül:  1./ Pénzügyi Iroda Helyben


          
  2./ Irattár.

10. napirend: Fejlesztési célú hitel igénybe vétele
Gergely Zoltán polgármester: A termálfürdő beruházás jól halad, a Képviselő-testület ennek finanszírozását fejlesztési célú hitel felvételével kívánja biztosítani 63.000.000,-Ft összegben. A Kormány beleegyező nyilatkozata már rendelkezésre áll ehhez. A pénzintézethez egy testületi határozattal fordulhatnak ezen összeg folyósításával kapcsolatban. Az előterjesztésben szó van még 12.000.000,-Ft összegű fejlesztési célú hitel felvételéről is a Kékes utca és a Virág Benedek utca burkolat felújítására.
Petró Géza Pénzügyi és Városfejlesztési Bizottság elnöke: A Pénzügyi és Városfejlesztési Bizottság tárgyalta a határozati javaslatot, egyetért a fejlesztési célú hitel igénybe vételével, egyhangúan elfogadja, a Képviselő-testületnek elfogadásra javasolja. 
Gergely Zoltán polgármester: Megállapítja, hogy hozzászólás nincs. Szavazásra bocsátja a MFB Önkormányzati Infrastruktúrafejlesztési Program keretében Strandfürdő termál medence felújítására 63.000.000,-Ft összegű fejlesztési célú hitel felvételéről szóló határozati javaslatot. Mivel 10.000.000,- Ft fölötti összegről van szó, így névszerinti szavazást rendel el. Felkéri Dr. Gábris Emese jegyzőt, a szavazási névsor felolvasására.

Dr. Gábris Emese jegyző: Csomor János?

Csomor János képviselő: igen

Dr. Gábris Emese jegyző: Csőke István?

Csőke István képviselő: igen

Dr. Gábris Emese jegyző: Drapos Béláné?

Drapos Béláné képviselő: igen

Dr. Gábris Emese jegyző: Gergely Zoltán?

Gergely Zoltán polgármester: igen

Dr. Gábris Emese jegyző: Kovácsné Tősér Zsuzsanna?
Kovácsné Tősér Zsuzsanna képviselő: igen

Dr. Gábris Emese jegyző: Dr. Olajos Gyula?

Dr. Olajos Gyula képviselő: igen

Dr. Gábris Emese jegyző: Petró Géza?

Petró Géza képviselő: igen 
Dr. Gábris Emese jegyző: Szerző Csaba?

Szerző Csaba képviselő: igen

A név szerinti szavazás hitelesített névsora a jegyzőkönyv mellékletét képezi. 

Gergely Zoltán polgármester: Megállapítja, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
71/2013.(IV.25.) határozat:

/Az MFB Önkormányzati Infrastruktúrafejlesztési Program keretén fejlesztési célú hitel igénybevételéről/

Jászárokszállás Város Önkormányzatának Képviselő-testülete 63.000.000,-Ft, azaz Hatvanhárommillió forint összegű fejlesztési célú hitel felvételét határozza el az MFB Önkormányzati Infrastruktúrafejlesztési Program keretében Strandfürdő termál medence felújítására.

Beruházás forrásai: saját pénzeszköz és hitelfelvétel.

A hitel végső lejára: 2022. 12. 05.

A türelmi idő: 2014. december 04-ig.

A hitel rendelkezésre tartásának igénybevétel ütemezése: 2013. április 25 - 2014. december 04-ig.

A hitelfelvétel a 2013. évi költségvetési rendeletben meghatározott fejlesztési célú hitelkeret terhére történik.

A Képviselő-testület kötelezettséget vállal arra, hogy a hitel teljes futamideje alatt a hitelt, kamatát és járulékos költségeit a költségvetésébe beépíti.

A Képviselő-testület kötelezettséget vállal arra, hogy az OTP Bank Nyrt. részére más pénzügyi intézménynél vagy a Magyar Államkincstárnál vezetett, vagy későbbiekben megnyitásra kerülő valamennyi fizetési számlájára (beleértve a Pénzforgalmi Bankszámlát és az egyéb számlákat), ahol ezt jogszabály nem zárja ki, felhatalmazáson alapuló beszedési megbízást biztosít.

A Képviselő-testület hozzájárul a helyi adó és gépjárműadó bevételek OTP Bank Nyrt. javára történő engedményezéséhez és tudomásul veszi, hogy az engedményezett bevételeket az OTP Bank Nyrt. a kölcsönszerződésből eredő tartozás törlesztésére fordítja.

A Képviselő-testület megbízást ad az OTP Bank Nyrt. részére, hogy a hitel futamideje alatt, amennyiben Jászárokszállás Város Önkormányzata Pénzforgalmi Bankszámláján a kölcsönszerződés alapján esedékessé váló fizetési kötelezettségeinek teljesítéséhez nem áll rendelkezésre a szükséges fedezet, úgy annak biztosítása érdekében a helyi adók és a gépjárműadó fogadására szolgáló számláiról a szükséges összeget a Pénzforgalmi Bankszámlájára átvezesse.

A Képviselő-testület felhatalmazza a polgármestert és a pénzügyi ellenjegyzőt, hogy a hitelfelvétel ügyében eljárjon és a kölcsönszerződést az OTP Bank Nyrt-vel megkösse.

Határidő: haladéktalanul.

Felelős: polgármester, Pénzügyi Iroda

Erről értesül:

1. OTP Bank Nyrt. - Pénzügyi Iroda útján

2. Pénzügyi Iroda Helyben

3. Irattár
Gergely Zoltán polgármester: Szavazásra bocsátja a MFB Önkormányzati Infrastruktúrafejlesztési Program keretében a Kékes utca és a Virág Benedek utca burkolat felújítására 12.000.000,-Ft összegű fejlesztési célú hitel felvételéről szóló határozati javaslatot. Mivel 10.000.000,- Ft fölötti összegről van szó, így névszerinti szavazást rendel el. Felkéri Dr. Gábris Emese jegyzőt, a szavazási névsor felolvasására.
Dr. Gábris Emese jegyző: Csomor János?

Csomor János képviselő: igen

Dr. Gábris Emese jegyző: Csőke István?

Csőke István képviselő: igen

Dr. Gábris Emese jegyző: Drapos Béláné?

Drapos Béláné képviselő: igen

Dr. Gábris Emese jegyző: Gergely Zoltán?

Gergely Zoltán polgármester: igen

Dr. Gábris Emese jegyző: Kovácsné Tősér Zsuzsanna?
Kovácsné Tősér Zsuzsanna képviselő: igen

Dr. Gábris Emese jegyző: Dr. Olajos Gyula?

Dr. Olajos Gyula képviselő: igen

Dr. Gábris Emese jegyző: Petró Géza?

Petró Géza képviselő: igen 
Dr. Gábris Emese jegyző: Szerző Csaba?

Szerző Csaba képviselő: igen

A név szerinti szavazás hitelesített névsora a jegyzőkönyv mellékletét képezi. 

Gergely Zoltán polgármester: Megállapítja, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
72/2013.(IV.25.) határozat:

/Az MFB Önkormányzati Infrastruktúrafejlesztési Program keretén fejlesztési célú hitel igénybevételéről/

Jászárokszállás Város Önkormányzatának Képviselő-testülete 12.000.000,-Ft, azaz Tizenkettőmillió forint összegű fejlesztési célú hitel felvételét határozza el az MFB Önkormányzati Infrastruktúrafejlesztési Program keretében a Kékes utca és a Virág Benedek utca burkolat felújítására.

Beruházás forrásai: saját pénzeszköz és hitelfelvétel.

A hitel végső lejára: 2022. 12. 05.

A türelmi idő: 2014. december 04-ig.

A hitel rendelkezésre tartásának igénybevétel ütemezése: 2013. április 25 - 2014. december 04-ig.

A hitelfelvétel a 2013. évi költségvetési rendeletben meghatározott fejlesztési célú hitelkeret terhére történik.

A Képviselő-testület kötelezettséget vállal arra, hogy a hitel teljes futamideje alatt a hitelt, kamatát és járulékos költségeit a költségvetésébe beépíti.

A Képviselő-testület kötelezettséget vállal arra, hogy az OTP Bank Nyrt. részére más pénzügyi intézménynél vagy a Magyar Államkincstárnál vezetett, vagy későbbiekben megnyitásra kerülő valamennyi fizetési számlájára (beleértve a Pénzforgalmi Bankszámlát és az egyéb számlákat), ahol ezt jogszabály nem zárja ki, felhatalmazáson alapuló beszedési megbízást biztosít.

A Képviselő-testület hozzájárul a helyi adó és gépjárműadó bevételek OTP Bank Nyrt. javára történő engedményezéséhez és tudomásul veszi, hogy az engedményezett bevételeket az OTP Bank Nyrt. a kölcsönszerződésből eredő tartozás törlesztésére fordítja.

A Képviselő-testület megbízást ad az OTP Bank Nyrt. részére, hogy a hitel futamideje alatt, amennyiben Jászárokszállás Város Önkormányzata Pénzforgalmi Bankszámláján a kölcsönszerződés alapján esedékessé váló fizetési kötelezettségeinek teljesítéséhez nem áll rendelkezésre a szükséges fedezet, úgy annak biztosítása érdekében a helyi adók és a gépjárműadó fogadására szolgáló számláiról a szükséges összeget a Pénzforgalmi Bankszámlájára átvezesse.

A Képviselő-testület felhatalmazza a polgármestert és a pénzügyi ellenjegyzőt, hogy a hitelfelvétel ügyében eljárjon és a kölcsönszerződést az OTP Bank Nyrt-vel megkösse.

Határidő: haladéktalanul.

Felelős: polgármester, Pénzügyi Iroda

Erről értesül:

1. OTP Bank Nyrt. - Pénzügyi Iroda útján

2. Pénzügyi Iroda Helyben

3. Irattár

11. napirend: Közterületek névváltoztatása
Gergely Zoltán polgármester: Törvényi előírásnak tesznek eleget. Az Országgyűlés 2011. évi törvénye alapján a XX. századi önkényuralmi politikai rendszerek megalapozásában, kiépítésében vagy fenntartásában részt vett, illetve arra utaló jászárokszállási közterületek elnevezésének névváltoztatását meg kell valósítani. A Magyar Tudományos Akadémia állásfoglalása szerint hét közterület elnevezését indokolt megváltoztatni. Ezek a következők: Élmunkás, Fürst Sándor, Kilián György, Ságvári Endre, Hámán Kató, Kókai László, Rosenberg házaspár utca. A további esetleges névváltoztatás elkerülése végett, többségében növényi utcaelnevezést javasolnak. Az Élmunkás utca az Égerfa utca helyett az Eperfa, a Fürst Sándor utca a Fűzfa utca, a Kilián György utca a Kökény utca, Hámán Kató utca Hársfa utca, a Rosenberg a Rozmaring elnevezést kapná. A Ságvári Endre utca kapcsán a Rosenberger Katalin utca elnevezés helyett az Ágói út elnevezést javasolta a Bizottság. Kókai László utca pedig visszakapná a régi elnevezését, Táltos utca.
Petró Géza Pénzügyi és Városfejlesztési Bizottság elnöke: A Pénzügyi és Városfejlesztési Bizottság tárgyalta a módosított határozati javaslatot és egyhangúan elfogadta, a Képviselő-testületnek elfogadásra javasolja.
Kovácsné Tősér Zsuzsanna képviselő: Érdeklődött, hogy az érintett utca lakosainak a véleményét ki kellett-e kérni.
Gergely Zoltán polgármester: A döntést a Képviselő-testület hozza meg, ilyen semleges névválasztáshoz nem szükséges a vélemény kikérése.

Csőke István képviselő: Kéri, hogy az utcanévváltozásról és az azzal kapcsolatos teendőkről a helyi lapban a Jászvidékben jelentessenek meg egy tájékoztatót a lakosság részére.
Ádám Gáborné Városi Könyvtár igazgatója: A ma megjelenő Jászvidékben magáról az eljárásról szerepel már egy cikk.
Bakainé Magyari Melinda műszaki irodavezető: Az illetéktörvény külön pontja tartalmazza azt, hogy a lakosság részére ingyenes az iratok cseréje. A lakcímkártyák változását az Okmányiroda fogja elindítani. Minden más igazolvány kapcsán a lakosságnak kell kezdeményeznie az okmánycserét. Azonban a közterület jellegének (utcából út) megváltoztatása már nem illetékmentes sem a földhivatalnál, sem az okmányirodai eljárásokban, csak maga a névváltozás. A Földhivatalnál a Polgármesteri Hivatal fogja elindítani a nevek megváltoztatását. A közműszolgáltatók, orvosok és egyéb érintettek is kapnak levelet az utcanévváltozásról.
Gergely Zoltán polgármester: Minden érintett lakos is fog kapni személyre szóló értesítést.  Megállapítja, hogy további hozzászólás nincs. Szavazásra bocsátja a határozati javaslatot. Megállapítja, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
73/2013.(IV.25.) határozat:

/Magyarország helyi önkormányzatairól szóló 2011. évi CLXXXIX. törvény alapján a XX. századi önkényuralmi politikai rendszerek megalapozásában, kiépítésében vagy fenntartásában részt vett, illetve arra utaló jászárokszállási közterületek elnevezésének névváltoztatásáról/

Jászárokszállás Város Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 14.§ (2) bekezdése alapján – a Magyar Tudományos Akadémia állásfoglalását figyelembe véve – az alábbi közterületek névváltoztatását határozza el:

	Közterület jelenlegi elnevezése
	Hrsz.
	Közterület új elnevezése

	Élmunkás utca
	1746
	Eperfa utca

	Fürst Sándor utca
	1719
	Fűzfa utca

	Kilián György utca
	4322,4393
	Kökény utca

	Hámán Kató utca
	4417
	Hársfa utca

	Kókai László utca
	3826
	Táltos utca

	Rosenberg házaspár utca
	1648, 1649
	Rozmaring utca

	Ságvári Endre utca
	4075
	Ágói utca


A Képviselő-testület megbízza Gergely Zoltán polgármestert a közterületek névváltoztatásával kapcsolatosan felmerülő feladatok elvégzésével.

Felelős: Gergely Zoltán polgármester

Határidő: azonnal.

Erről értesül:

1. Jász-Nagykun-Szolnok Megyei Kormányhivatal Jászberényi Járási Hivatal Okmányirodai Osztály Jászárokszállási Kirendeltség 5123 Jászárokszállás, Árpád tér 1.

2. Polgármesteri Hivatal Lakcímnyilvántartás H.

3. Jász-Nagykun-Szolnok Megyei Kormányhivatal Jászberényi Járási Hivatal Járási Földhivatala 5100 Jászberény, Ady Endre utca 34.

4. Közműszolgáltatók

5. Magyar Posta Zrt.

6. Háziorvosok, fogorvosok H.

7. Régió Ügyeleti Központ Nonprofit Kft. Háziorvosi Központi Ügyelet 5100 Jászberény, Thököly út 13.

8. Mentőállomás 5123 Jászárokszállás, Kisfaludy u. 13.

9. Mentőállomás 5100 Jászberény, Kórház u. 6-8.

10. Rendőrkapitányság 5100 Jászberény, Hatvani út 1.

11. Rendőrőrs 5123 Jászárokszállás, Kisfaludy u. 26.

12. Jász-Nagykun-Szolnok Megyei Katasztrófavédelmi Igazgatóság Jászberényi Katasztrófavédelmi Kirendeltsége 5100 Jászberény, Jákóhalmi u. 11/A.

13. Tűzoltóság 5123 Jászárokszállás, Árpád tér 1.

14. Irattár

12. napirend: A Polgármesteri Hivatal alapító okiratának módosítása
Gergely Zoltán polgármester: Átadja a szót Dr. Gábris Emese jegyzőnek.

Dr. Gábris Emese jegyző: A Polgármesteri Hivatal alapító okiratának módosítását az önkormányzati törvény azon rendelkezése indokolja, amelyben a polgármesteri hivatalok névmeghatározásával foglalkoznak.  Az alapító okiratban is át kell vezetni a Jászárokszállás Város Polgármesteri Hivatala elnevezést Jászárokszállási Polgármesteri Hivatalra. A járási hivatalok megalakulásával és az építéshatósági ügyintézés elkerülésével a Polgármesteri Hivatal alapító okiratából törölni kell a járási hivatalok hatáskörébe átkerült ügyek, valamint az építéshatóság szakfeladatait, illetve a Jászdózsára és Jászágóra kiterjedő illetékességet szabályozó részt. A Magyar Államkincstár egységes iratmintákat adott ki a polgármesteri hivatalok alapító okiratának formai és tartalmi szerkezetére vonatkozóan. Ennek megfelelően kell átdolgozni a Polgármesteri Hivatal alapító okiratát.

Csomor János Oktatási, Sport és Ügyrendi Bizottság elnöke: Az indokokat megismerve az Oktatási, Sport és Ügyrendi Bizottság elfogadja a határozati javaslatot és egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Megállapítja, hogy hozzászólás nincs. Szavazásra bocsátja a határozati javaslatot. Megállapítja, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:

74/2013.(IV.25.) határozat:

/Jászárokszállás Város Polgármesteri Hivatala Alapító Okiratának módosításáról/

Jászárokszállás Város Önkormányzatának Képviselő-testülete Jászárokszállás Város Polgármesteri Hivatalának 2012. június 28. napján kiadott Alapító Okiratát (továbbiakban: AO) az államháztartásról szóló 2011. évi CXCV. törvény 8.§ (5) bekezdésében kapott felhatalmazás alapján, az államháztartásról szóló törvény végrehajtásáról szóló 368/2011. (XII.31.) Korm. rendelet 5.§ (1)-(2) bekezdése szerinti tartalommal az alábbiak szerint módosítja:
1.) Az AO bevezető része helyébe az alábbi rendelkezés lép:

„Jászárokszállás Város Önkormányzatának Képviselő-testülete az államháztartásról szóló 2011. évi CXCV. törvény 8.§ (5) bekezdésében kapott felhatalmazás alapján, az államháztartásról szóló törvény végrehajtásáról szóló 368/2011. (XII.31.) Korm. rendelet 5.§ (1)-(2) bekezdésében foglalt tartalmi követelményeknek megfelelően az alábbi alapító okiratot adja ki:”

2.) Az AO 1./ pontja helyébe az alábbi rendelkezés lép:

„1./ A költségvetési szerv megnevezése:

Jászárokszállási Polgármesteri Hivatal”

3.) Az AO 2./ pontja helyébe az alábbi rendelkezés lép:

„2./ A költségvetési szerv székhelye:

5123 Jászárokszállás, Árpád tér 1.”

4.) Az AO 3./ pontja helyébe az alábbi rendelkezés lép:

„3./ A költségvetési szerv közfeladata:

A Magyarország helyi önkormányzatairól szóló 2011. évi CLXXXIX. törvény (továbbiakban Mötv.) 84.§ (1) bekezdése alapján a polgármesteri hivatal ellátja az önkormányzat működésével, valamint a polgármester vagy a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatokat. A hivatal közreműködik az önkormányzatok egymás közötti, valamint az állami szervekkel történő együttműködésének összehangolásában.”

5.) Az AO 4./ pontja helyébe az alábbi rendelkezés lép:

„4./ A költségvetési szerv alaptevékenysége:

A Polgármesteri Hivatal ellátja a Mötv-ben és a vonatkozó egyéb jogszabályokban a számára meghatározott feladatokat. Gondoskodik a helyi önkormányzat, valamint a helyi nemzetiségi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról.”

6.) Az AO 5./ pontja helyébe az alábbi rendelkezés lép:

„5./ A költségvetési szerv államháztartási szakágazati besorolása:

841105 Helyi önkormányzatok, valamint többcélú kistérségi társulások igazgatási 

 tevékenysége”

7.) Az AO 6./ pontja helyébe az alábbi rendelkezés lép:

„6./ Az alaptevékenységek szakfeladatrend szerinti besorolása:

841112
Önkormányzati jogalkotás

841114
Országgyűlési képviselőválasztásokhoz kapcsolódó tevékenységek

841115
Önkormányzati képviselőválasztásokhoz kapcsolódó tevékenységek

841116
Országos és helyi nemzetiségi önkormányzati választásokhoz kapcsolódó tevékenységek

841117
Európai parlamenti képviselőválasztáshoz kapcsolódó tevékenységek

841118
Országos és helyi népszavazáshoz kapcsolódó tevékenységek

841126
Önkormányzatok és társulások általános végrehajtó igazgatási tevékenysége

841133
Adó, illeték kiszabása, beszedése, adóellenőrzés

841173
Statisztikai tevékenység

841907
Önkormányzatok elszámolásai a költségvetési szerveikkel

692000
Számviteli, könyvvizsgálói, adószakértői tevékenység

890441
Rövid időtartamú közfoglalkoztatás

890442
Foglalkoztatást helyettesítő támogatásra jogosultak hosszabb időtartamú közfoglalkoztatása

890443
Egyéb közfoglalkoztatás

882111
Aktív korúak ellátása

882113
Lakásfenntartási támogatás normatív alapon

882117
Rendszeres gyermekvédelmi pénzbeli ellátás

882118
Kiegészítő gyermekvédelmi támogatás

882119
Óvodáztatási támogatás

882202
Közgyógyellátás.

A költségvetési szerv vállalkozási tevékenységet nem végez.”

8.) Az AO 7./ pontja helyébe az alábbi rendelkezés lép:

„7./ A költségvetési szerv illetékessége, működési köre:

Jászárokszállás város közigazgatási területe.”

9.) Az AO 8./ pontja helyébe az alábbi rendelkezés lép:

„8./ A költségvetési szerv alapítója:

Jászárokszállás Város Önkormányzatának Képviselő-testülete

5123 Jászárokszállás, Árpád tér 1.

Alapítva: 1991.

Létrehozásáról rendelkező határozat száma: 48/1991. (V.30.) határozat

Közvetlen jogelődje: Jászárokszállás Nagyközség Polgármesteri Hivatala

                                 Székhelye: 5123 Jászárokszállás, Árpád tér 1.”

10.) Az AO 9./ pontja helyébe az alábbi rendelkezés lép:

„9./ A költségvetési szerv irányító szervének neve, székhelye:

Jászárokszállás Város Önkormányzatának Képviselő-testülete

5123 Jászárokszállás, Árpád tér 1.”

11.) Az AO 10./ pontja helyébe az alábbi rendelkezés lép:

„10./ A költségvetési szerv gazdálkodási besorolása:

Önállóan működő és gazdálkodó költségvetési szerv.”

12.) Az AO 11./ pontja helyébe az alábbi rendelkezés lép:

„11./ A költségvetési szerv vezetőjének megbízási rendje:

A költségvetési szerv vezetője a jegyző. A jegyző kinevezése a Mötv. 82.§-a, valamint a közszolgálati tisztviselőkről szóló 2011. évi CXCIX. törvény rendelkezéseinek megfelelően történik. A település polgármestere – pályázat alapján határozatlan időre – nevezi ki a jegyzőt.”

13.) Az AO 12./ pontja helyébe az alábbi rendelkezés lép:

„12./ A költségvetési szerv foglalkoztatottjaira vonatkozó foglalkoztatási jogviszonyok megjelölése:

      a)  a közszolgálati tisztviselőkről szóló 2011. évi CXCIX. törvény szerinti közszolgálati jogviszony,

b) a közalkalmazottak jogállásáról szóló 1992. évi XXXIII. törvény szerinti közalkalmazotti jogviszony,

c) a munka törvénykönyvéről szóló 2012. évi I. törvény szerinti munkaviszony.”

14.) Az AO záradéka helyébe az alábbi rendelkezés lép:
„Záradék:

Jelen alapító okirat a törzskönyvi nyilvántartásba történő bejegyzéssel lép hatályba, ezzel egyidejűleg Jászárokszállás Város Polgármesteri Hivatalának 2012. június 28. napján kelt, egységes szerkezetű alapító okirata hatályát veszti.

Az alapító okiratot Jászárokszállás Város Önkormányzatának Képviselő-testülete a …./2013. (IV.25.) határozatával hagyta jóvá.”

15.) Az AO módosításai a MÁK által vezetett törzskönyvi nyilvántartásba való bejegyzés  napján lépnek hatályba.

16.) A Képviselő-testület megbízza a jegyzőt, hogy az AO egységes szerkezetbe való foglalásáról, az AO-t módosító okirat elkészítéséről és ezek törzskönyvi nyilvántartásba vétel céljából a MÁK-nak való megküldéséről gondoskodjék.

Felelős: jegyző

Határidő: 8 napon belül

Erről értesülnek:  1./ Jászárokszállás Város Jegyzője Helyben

 2./ MÁK – a jegyző útján

 3./ Irattár.

13. napirend: Nyilatkozat a támogató szolgáltatás és a közösségi pszichiátriai 
ellátás igénybe vételéről
Gergely Zoltán polgármester: A hamarosan megszűnő Jászsági Többcélú Társulás működtette, tartotta fenn a Jászsági Támogató Szolgálat által végzett tevékenységeket. Jászberény Város Önkormányzatának Képviselő-testülete vállalja a Jászsági Támogató Szolgálat által végzett tevékenységek ellátását a Jászsági Többcélú Társulás megszűnését követően a 2013. évben. A működéshez azonban minél több résztvevő szükséges. Az idei évre a támogatása biztosított, nem kell hozzá kiegészítést biztosítani. A jövő évi támogatás igénylésére pedig szeptemberben kell beadni a kérelmet. 2014-ig egy pályázaton megnyert jogosultságuk van erre a támogatásra. A mértékét minden évben a költségvetésben határozzák meg. 
Kovácsné Tősér Zsuzsanna Egészségügyi, Szociális és Családvédelmi Bizottság elnöke:. Az Egészségügyi, Szociális és Családvédelmi Bizottság tárgyalta a határozati javaslatot és egyhangúan elfogadta, a Képviselő-testületnek elfogadásra javasolja. 

Gergely Zoltán polgármester: Megállapítja, hogy hozzászólás nincs. Szavazásra bocsátja a határozati javaslatot. Megállapítja, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:

75/2013.(IV.25.) határozat:

/A támogató szolgáltatás és a közösségi pszichiátriai ellátás 2013. július 01-től történő biztosításáról/

1.) Jászárokszállás Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 10.§ (2) bekezdése, valamint a szociális igazgatásról és szociális ellátásokról1szóló 1993. évi III. törvény 90.§ (4) alapján elhatározza, hogy a támogató szolgáltatást, valamint a közösségi pszichiátriai ellátást, mint önként vállalt szociális feladatokat az eddigi feladatokat biztosító Jászsági Többcélú Társulás megszűnését követően, azaz 2013. július 01. napjától kezdődően Jászberény Város Önkormányzata által fenntartott Egyesített Szociális Intézmény keretein belül megállapodás útján kívánja ellátni.

2.) Jászárokszállás Város Önkormányzatának Képviselő-testülete a szociális igazgatásról és szociális ellátásokról1szóló 1993. évi III. törvény 90.§ (4) alapján elfogadja a támogató szolgáltatás és a közösségi pszichiátriai ellátás feladatokhoz kapcsolódó feladat-ellátási és pénzeszköz-átadási megállapodásokat, melyek jelen határozat mellékletét képezik.

3.) A fentiek értelmében a Képviselő-testület felkéri a polgármestert a jelen határozat 2. pontjában elfogadott megállapodások aláírására.

Határidő:  2013. április 30.

Felelős:  Gergely Zoltán polgármester

4.) A fentiek értelmében a Képviselő-testület egyidejűleg felkéri a település jegyzőjét, hogy készítse elő a feladat- és hatáskörökhöz kapcsolódó önkormányzati rendelet(ek) módosítását.

Határidő:  2013. május 31.

Felelős:  Dr. Gábris Emese jegyző

Erről értesülnek:

1. Jászberényi Polgármesteri Hivatal 5100 Jászberény, Lehel vezér tér 18.

2. Jászsági Többcélú Társulás 5100 Jászberény, Szabadság tér 16.

3. Jász-Nagykun-Szolnok Megyei Kormányhivatal 5000 Szolnok, Kossuth L. út 2.

4. Magyar Államkincstár Jász-Nagykun-Szolnok Megyei Igazgatósága 5000 Szolnok, Magyar u. 8.

5. Polgármesteri Hivatal Pénzügyi Iroda Helyben

6. Irattár.

15. napirend: Orvosi ügyeleti szerződések felülvizsgálata

Gergely Zoltán polgármester: Közismert, hogy a háziorvosok délután 16 óráig rendelnek. A központi orvosi ügyelet azonban csak 18 órától indul be. Így a fennmaradó köztes időben 16:00 és 18:00 óra között a háziorvosok vállalják az ügyelet. Ennek díja hosszú évek óta óránként 1.000,- Ft. Javasolják az ügyeleti ellátásért fizetendő óradíj 1.500,- Ft-ra emelését és a szerződések újrakötését, valamint Jászágó közigazgatási területének kihagyását, mert csak Jászárokszállásra vonatkozik.

Kovácsné Tősér Zsuzsanna Egészségügyi, Szociális és Családvédelmi Bizottság elnöke:. Az Egészségügyi, Szociális és Családvédelmi Bizottság tárgyalta a határozati javaslatot és egyhangúan elfogadta, a Képviselő-testületnek elfogadásra javasolja. 
Petró Géza Pénzügyi és Városfejlesztési Bizottság elnöke: A Pénzügyi és Városfejlesztési Bizottság tárgyalta a határozati javaslatot és egyhangúan elfogadta, a Képviselő-testületnek elfogadásra javasolja.
Dr. Olajos Gyula képviselő: Elmondja, hogy 2006.01.01. óta működik a rendszer. Az elmúlt 8 év alatt jelentős áremelkedések voltak minden téren. Ezért kérték ezt a minimális emelést.
Gergely Zoltán polgármester: Megállapítja, hogy több hozzászólás nincs. Szavazásra bocsátja a határozati javaslatot. Megállapítja, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
76/2013.(IV.25.) határozat:

/A háziorvosi és házi gyermekorvosi ügyeleti szerződések módosításához, illetve újrakötéséhez való hozzájárulásról, az ügyeleti óradíj emeléséről/

Jászárokszállás Város Önkormányzatának Képviselő-testülete hozzájárul az önálló orvosi tevékenységről szóló 2000. évi II. törvényben, valamint a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendeletben foglaltaknak megfelelő tartalmú, az Önkormányzat és a háziorvosok, valamint a házi gyermekorvos (továbbiakban együtt: háziorvosok) között fennálló, orvosi ügyeletre vonatkozó ellátási szerződések újrakötéséhez az alábbi tartalommal:

· a háziorvosok külön ütemezés szerint, hétköznapokon 16:00 – 18:00 óráig ügyeleti ellátást végeznek (hétközi ügyelet) Jászárokszállás közigazgatási területén,

· az Önkormányzat az ügyelet ellátásához biztosítja a mobiltelefont és annak költségeit vállalja,

· ezen túlmenően 2013. május 01. napjától az ügyelet ellátásáért 1.500,-Ft-os, azaz Egyezer-ötszáz forintos óradíjat állapít meg,

· az ellátáshoz szükséges gyógyszert, kötszert és egyéb anyagot a háziorvosok biztosítják,

· az ügyeleti feladatokat a háziorvosok saját rendelőjükben látják el, akadályoztatásuk esetén maguk gondoskodnak helyettesítésről,

· a teljesítésről szóló számlát a tárgyhót követő hónap 10. napjáig nyújtják be a háziorvosok az Önkormányzatnak, aki azt 8 napon belül átutalással kiegyenlíti,

· az ügyeleti ellátási szerződésre egyebekben a hatályos jogszabályok, valamint a háziorvosokkal kötött egészségügyi ellátási szerződésekben foglaltak az irányadóak.

Az újrakötött szerződések 2013. május 01. napján lépnek hatályba. Ezzel egyidejűleg hatályukat vesztik az Önkormányzat és a háziorvosok közötti, 2005. december 08. napján kelt, orvosi ügyeleti ellátás tárgyában kötött szerződések. 

A Képviselő-testület felhatalmazza Gergely Zoltán polgármestert az újrakötött szerződések aláírására.

Határidő: 2013. május 01.

Felelős: polgármester

Erről értesül:  1./ Jászárokszállás Város Jegyzője és általa az érintett orvosok

                       2./ Pénzügyi Iroda


           3./ Irattár.

15. napirend: Városi Könyvtár igazgatói pályázatának elbírálása
Gergely Zoltán polgármester: A Képviselő-testület pályázatot írt ki a Városi Könyvtár igazgatói állásának betöltésére, mivel letelt az 5 éves megbízás ideje. Egy pályázat érkezett be, a jelenlegi igazgató, Ádám Gábor Sándorné adott be pályázatot. Szakértő is látta a pályázatát, amely teljességében megfelel a ma érvényben lévő előírásoknak.
Csomor János Oktatási, Sport és Ügyrendi Bizottság elnöke: Megállapítja, hogy a pályázat határidőre beérkezett és megfelel a törvényi előírásoknak. A Városi Könyvtár belső szakmai értékeinek megismerésére, a helyzetelemzésre, értékelésre széleskörű, tényszerű ismeret áll rendelkezésre a pályázatban. A pályázatból kiderül, hogy Ádám Gáborné nagyon alaposan ismeri és ismerteti az ott folyó munkát, a könyvtár fejlődését és kapcsolatrendszerét. A pályázat második részében szakmai programját mutatja be kiemelt fejlesztési területen keresztül. Önálló arculatot tükröz, épít a helyi sajátosságokra, felismeri a könyvtár erősségeit. A fejlesztési tervei megvalósíthatók. A minőségi könyvtári szolgáltatások híve, melyet munkatársaival együttműködve kíván megvalósítani. A húsz éves vezetői múltja, szakmai programja emberileg és szakmailag is alkalmassá teszi az intézmény vezetésére továbbra is. Így az Oktatási, Sport és Ügyrendi Bizottság Ádám Gábor Sándornét javasolja a Városi Könyvtár igazgatói munkakörének ellátására kinevezni.
Gergely Zoltán polgármester: Megállapítja, hogy hozzászólás nincs. Szavazásra bocsátja a határozati javaslatot. Megállapítja, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot: 
77/2013.(IV.25.) határozat:

/A Városi Könyvtár igazgatójának megbízásáról/

Jászárokszállás Város Önkormányzatának Képviselő-testülete a lefolytatott pályázati eljárás eredményeként a Városi Könyvtár (székhelye: 5123 Jászárokszállás, Köztársaság tér 1.) igazgatói munkakörének (magasabb vezető) ellátásával megbízza Ádám Gábor Sándorné 5123 Jászárokszállás, Halász u. 3. szám alatti lakost.

A magasabb vezetői megbízás öt évre, azaz 2013. június 20. napjától 2018. június 19. napjáig szól.

Az igazgató illetménye a közalkalmazottak jogállásáról szóló 1992. évi XXXIII. törvény szerinti bér és 225% magasabb vezetői pótlék.

A Képviselő-testület felhatalmazza a polgármestert a kinevezéssel kapcsolatos szükséges intézkedések megtételére.

Határidő: 2013. június 19.

Felelős: Gergely Zoltán polgármester

Erről értesülnek: 1./ Ádám Gábor Sándorné 5123 Jászárokszállás, Halász u. 3.



    2./ MÁK – Jászárokszállás Város Jegyzője útján



    3./ Pénzügyi Iroda Helyben

 4./ Irattár.
Ádám Gábor Sádorné Városi Könyvtár igazgatója: Megköszöni a kinevezést. Elmondja, hogy 33 éves könyvtári és abban 20 éves igazgatói múlttal komolyan átgondolta az újabb pályázati lehetőséget. Hosszas mérlegelés után úgy érzi, hogy ennyi idő után is képes megújulni, megfelelni a feladatnak. Megköszöni a megszavazott bizalmat.
16. napirend: Petőfi Művelődési Ház igazgatói pályázatának ismételt kiírása

Gergely Zoltán polgármester: A Képviselő-testület szintén pályázatot írt ki a Petőfi Művelődési Ház igazgatói állásának betöltésére. A pályázati kiírásra senki nem nyújtott be pályázatot, ezért azt eredménytelennek hirdetik ki. Újabb pályázat kiírására van szükség. Az új pályázat benyújtásának határideje: 2013. június 25. Egyben mivel a jelenlegi igazgató, Ördög Józsefné igazgatói kinevezése 2013. június 19. napján lejár, ezért a pályázat ismételt kiírásával egyidejűleg javasolják, hogy Ördög Józsefnét az új pályázat eredményes elbírálásáig bízzák meg az igazgatói tisztség ellátásával.

Csomor János Oktatási, Sport és Ügyrendi Bizottság elnöke: Az Oktatási, Sport és Ügyrendi Bizottság mindkét határozati javaslatot egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Megállapítja, hogy hozzászólás nincs. Szavazásra bocsátja a Petőfi Művelődési Ház igazgatói pályázatának ismételt kiírásáról szóló határozati javaslatot. Megállapítja, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot: 

78/2013.(IV.25.) határozat:

/A Petőfi Művelődési Ház igazgatói pályázatának ismételt kiírásáról/
1.) Jászárokszállás Város Önkormányzatának Képviselő-testülete a 2013. február 14-i testületi ülésén a 29/2013. (II.14.) határozatával a Petőfi Művelődési Ház igazgatói állására kiírt pályázatát – mivel a kiírásra pályázatot senki sem nyújtott be – eredménytelennek nyilvánítja.
2.) Egyidejűleg a Képviselő-testület a közalkalmazottak jogállásáról szóló 1992. évi XXXIII. törvény (továbbiakban Kjt.) 20/A.§-a alapján ismételten pályázatot hirdet a 
Petőfi Művelődési Ház
igazgatói (magasabb vezető) munkakör
betöltésére.

A közalkalmazotti jogviszony időtartama: határozatlan idejű közalkalmazotti jogviszony.
Foglalkoztatás jellege: teljes munkaidő.
A vezetői megbízás időtartama: a vezetői megbízás 5 éves határozott időre, 2013. augusztus 01. napjától 2018. július 31. napjáig szól.
A munkavégzés helye: Petőfi Művelődési Ház 5123 Jászárokszállás, Árpád tér 1.
A munkakörbe tartozó lényeges feladatok: az intézmény vezetésével kapcsolatos feladatok ellátása, rendezvények lebonyolítása, szervezése.
Illetmény, juttatások: a Kjt. szerinti illetmény és 225% magasabb vezetői pótlék.
Pályázati feltételek:

· felsőfokú közművelődési végzettség és szakképzettség vagy nem szakirányú egyetemi végzettség és felsőfokú szakirányú munkaköri szakvizsga,

· az 1/2000. (I.14.) NKÖM rendelet szerint akkreditált vezetési-szervezési, pénzügyi-gazdasági, államháztartási ismereteket is nyújtó közművelődési intézmény-vezető tanfolyam eredményes elvégzése,

· legalább öt év közművelődési munkakörben szerzett szakmai gyakorlat,

· kiemelkedő közművelődési tevékenység végzése,

· magyar állampolgárság,

· büntetlen előélet,

· cselekvőképesség.
A pályázathoz csatolni kell:

· három hónapnál nem régebbi erkölcsi bizonyítványt,

· végzettséget, intézmény-vezetői tanfolyam elvégzését igazoló okiratok másolatát,

· szakmai gyakorlatot igazoló okiratok másolatát,

· géppel írott részletes szakmai önéletrajzot eddigi munkaköreinek, tevékenységeinek leírásával, a kiemelkedő közművelődési tevékenység ismertetésével,

· az intézmény vezetésére, fejlesztésére vonatkozó programot,

· nyilatkozatot arról, hogy a pályázó a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul,

· nyilatkozatot arról, hogy a pályázó a pályázat elbírálását nyílt vagy zárt ülésen kéri-e.
A pályázat elbírálásánál előnyt jelent: 

· helyben lakás,

· legalább 5 év közművelődési intézményvezetői gyakorlat.
A pályázat benyújtásának határideje: 2013. június 25.

A pályázati eljárás, a pályázat elbírálásnak módja, rendje:
A pályázókat a Képviselő-testület Oktatási, Sport és Ügyrendi Bizottsága hallgatja meg. A megbízásról a Képviselő-testület dönt. 

A pályázat kiírója fenntartja magának azt a jogot, hogy az eljárás bármely szakaszában a pályázatot eredménytelenné nyilvánítsa.
A pályázat elbírálásának határideje: 2013. július 25.
Az állás betölthető: 2013. augusztus 01. napjától, 3 hónapos próbaidő kikötésével (kivéve az intézménnyel jelenleg is közalkalmazotti jogviszonyban álló pályázó esetén). Magasabb vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető.

A pályázati kiírás közzétételének helye, ideje: Nemzeti Közigazgatási Intézet internetes oldala; www.jaszarokszallas.hu.

A pályázatokat Jászárokszállás Város Önkormányzata címére (5123 Jászárokszállás, Árpád tér 1.) személyesen vagy postai kézbesítés útján kell benyújtani, zárt borítékban „Pályázat  PMH igazgatói munkakörre” megjelöléssel.

További felvilágosítás Gergely Zoltán polgármestertől kérhető az 57/531-050 vagy a 20/957-8437 telefonszámon.

Határidő: 2013. július 25.

Felelős: Gergely Zoltán polgármester

Gergely Zoltán polgármester: Szavazásra bocsátja a Petőfi Művelődési Ház igazgatójának megbízásáról szóló határozati javaslatot. Megállapítja, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot: 
79/2013.(IV.25.) határozat:

/A Petőfi Művelődési Ház igazgatójának megbízásáról/

Jászárokszállás Város Önkormányzatának Képviselő-testülete a Petőfi Művelődési Ház (székhelye: 5123 Jászárokszállás, Árpád tér 1.) vezetésével (magasabb vezető) ideiglenesen, 2013. június 20. napjától határozott időre, a kiírt igazgatói pályázati eljárás során kiválasztott és megbízott intézményvezető megbízásának kezdetéig, de legkésőbb 2013. július 31. napjáig megbízza Ördög Józsefné 5123 Jászárokszállás, Mocsár u. 3/A. szám alatti lakost, a Petőfi Művelődési Ház jelenlegi igazgatóját.

Az igazgató illetménye a közalkalmazottak jogállásáról szóló 1992. évi XXXIII. törvény szerinti bér és 225% magasabb vezetői pótlék.

A Képviselő-testület felhatalmazza a polgármestert a megbízással kapcsolatos intézkedések megtételére.

Határidő: 2013. június 19.

Felelős: Gergely Zoltán polgármester

Erről értesülnek: 1./ Ördög Józsefné 5123 Jászárokszállás, Mocsár u. 3/A.



    2./ MÁK – Jászárokszállás Város Jegyzője útján



    3./ Pénzügyi Iroda Helyben

4./ Irattár.

17. napirend: A 198/2011. (XI.24.) határozat módosítása (Szarv-ágy patak)
Gergely Zoltán polgármester: Átadja a szót Bakainé Magyari Melinda műszaki irodavezetőnek
Bakainé Magyari Melinda műszaki irodavezető: Az Önkormányzat pályázatának célja a Szarv-ágy patak árvédelmi létesítményeinek megépítése. A benyújtott pályázaton az elnyerhető támogatás 295.677.356 Ft, a saját forrás 32.853.040 Ft. Az áfa változás okán a felsorolt költségek a határozatban foglaltakhoz képest az alábbiak szerint módosultak: a pályázaton elnyert támogatás 300.244.620 Ft, a saját forrás 33.360.513 Ft. A kiviteli tervek, illetve a tulajdonviszonyok rendezése során a pályázatban vállalt projekt megvalósításában érintett ingatlanok hrsz. módosítása miatt felsorolásra kerülnek a határozati javaslatban. 

Gergely Zoltán polgármester Törvényi átvezetéséről van szó, hiszen a pályázat kiírása óta az áfa változott. A bizottságok nem tárgyalták ezt a határozati javaslatot, mert ülés után érkezett meg. Kérdés, vélemény elmondására ad lehetőséget. Megállapítja, hogy nincs hozzászólás. Szavazásra bocsátja a határozati javaslatot. Megállapítja, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot: 
80/2013.(IV.25.) határozat:

/A Szarv-ágy patak árvédelmi fejlesztése pályázat benyújtásáról szóló 198/2011. (XI.24.) határozat módosításáról/

Jászárokszállás Város Önkormányzatának Képviselő-testülete a  Szarv-ágy patak árvédelmi fejlesztése pályázat benyújtásáról szóló 198/2011. (XI.24.) határozatát az alábbiak szerint módosítja:

Jászárokszállás Város Önkormányzata az Új Széchenyi Terv Észak-Alföldi Operatív Program támogatási rendszeréhez 2011. november 30-án benyújtotta „A Szarv-ágy patak árvédelmi fejlesztése” című, ÉAOP-5.1.2/D2-11-2011-0037 jelű pályázatát.

Az Önkormányzat pályázatának célja a Szarv-ágy patak árvédelmi létesítményeinek (víztartó támfal és depónia) megépítése a Vámosgyörk – Újszász vasútvonal híd keresztezésétől a Gyöngyös – Jászberény összekötő közút hídjáig az 5+742-7+019 vízfolyás szelvények között.

A kiviteli tervek, illetve a tulajdonviszonyok rendezése során a pályázatban vállalt projekt megvalósítása az alábbi ingatlanokat (hrsz) érinti:

3262, 3263, 3277, 3264, 0118, 0119/17, 3260/9, 3276/30, 3266, 3276/2,, 3280/8, 3278/6, 3265/1, 3260/1.

Az Önkormányzat a 333.605.133 Ft-tal előirányzott fejlesztés megvalósulási költségéhez 33.360.513 Ft-ot saját forrásként a város költségvetésében biztosít a következők szerint:

Források:

- A pályázaton elnyert támogatás:


90 %


300.244.620 Ft

- Saját forrás:





10 %

  
  33.360.513 Ft

Források összesen:



          100 %


333.605.133 Ft

Jászárokszállás Város Önkormányzata költségvetése terhére biztosítja a pályázatban megjelölt beruházás megvalósításához szükséges 33.360.513 Ft önerőt.

Határidő: folyamatos

Felelős: polgármester

Erről értesül:

1. Polgármester  Helyben

2. Polgármesteri Hivatal Pénzügyi Irodája Helyben

3. Polgármesteri Hivatal Műszaki Irodája Helyben

4. ÉARFÜ Észak-Alföldi Regionális Fejlesztési Ügynökség Közhasznú Nonprofit Kft. 4002 Debrecen 2., Pf: 501.

5. Irattár.

18. napirend: Döntés közbeszerzési eljárás fajtájáról (Szarv-ágy patak)
Gergely Zoltán polgármester: Átadja a szót Bakainé Magyari Melinda műszaki irodavezetőnek

Bakainé Magyari Melinda műszaki irodavezető: A projekt megvalósításához kapcsolódó projektmenedzsmenti feladatok ellátására és a közbeszerzési eljárás lefolytatásának lebonyolítására az Önkormányzat a MAPI Magyar Fejlesztési Iroda Zrt-t kívánja megbízni. A pályázat elkészítésében is ez a cég vett részt. A megbízási díj az alábbiakból tevődik össze: a projektmenedzsmenti tevékenység: 3.200.000,-Ft + ÁFA, a közbeszerzési eljárás: 4.000.000,-Ft + ÁFA. A közbeszerzési eljárás megindítása előtt a Képviselő-testület dönt az eljárás fajtájáról.
Petró Géza Pénzügyi és Városfejlesztési Bizottság elnöke: A Pénzügyi és Városfejlesztési Bizottság tárgyalta a határozati javaslatot és egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Megállapítja, hogy több hozzászólás nincs. Szavazásra bocsátja a nyílt közbeszerzési eljárásról szóló határozati javaslatot. Megállapítja, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
81/2013.(IV.25.) határozat:

/Az „ÉAOP-5.1.2/D2-11 Belterületi bel- és csapadékvíz-védelmi fejlesztések” című nyertes pályázathoz kapcsolódóan a „Szarv-ágy patak árvédelmi fejlesztése az 5+724 – 7+800 km szelvények között” elnevezésű projekt kapcsán a  közbeszerzési eljárás megindításáról/

Jászárokszállás Város Önkormányzatának Képviselő-testülete az „ÉAOP-5.1.2/D2-11 Belterületi bel- és csapadékvíz-védelmi fejlesztések” című nyertes pályázathoz kapcsolódóan a „Szarv-ágy patak árvédelmi fejlesztése az 5+724 – 7+800 km szelvények között” elnevezésű projekttel kapcsolatban jóváhagyja a nyílt közbeszerzési eljárás megindítását, valamint felhatalmazza Gergely Zoltán polgármestert a MAPI Magyar Fejlesztési Iroda Zrt-vel a projektmenedzsmenti tevékenység és a közbeszerzés lebonyolítása tárgyában kötendő, a határozat mellékletét képező szerződések aláírására.

Határidő: azonnal

Felelős: polgármester, jegyző, Műszaki Iroda

Erről értesülnek: 
1./ Műszaki Iroda

  


2./ Irattár.

19. napirend: Döntés műszaki ellenőri tevékenység végzéséről (Szarv-ágy patak)
Gergely Zoltán polgármester: Átadja a szót Bakainé Magyari Melinda műszaki irodavezetőnek

Bakainé Magyari Melinda műszaki irodavezető: A Szarv-ágy patak árvédelmi fejlesztése során a beruházás gördülékeny lebonyolítása érdekében műszaki ellenőr alkalmazása válik szükségessé. A megkereső levelekben műszaki ellenőri tevékenység mellett tervellenőri feladatok ellátására is kértek ajánlatot. A megadott határidőre 4 ajánlat érkezett be. Azonban most azt javasolják, hogy tervellenőr külön ne kerüljön alkalmazásra, hanem csak műszaki ellenőr, akit már a közbeszerzési eljárás idejére is alkalmazna az Önkormányzat, így segítséget nyújtana a tervek átnézésében, az időközben felmerült igények beépítésében a közbeszerzési eljárási dokumentációba, valamint az eljárás alatt az ajánlattevők részéről felmerülő kérdések megválaszolásában. Az elnyert pályázatban a műszaki ellenőri tevékenység kapcsán beállított és elszámolható költség: 3.000.000,-Ft + Áfa.  Előzetesen megkeresett 4 cégből 2 cég válaszolt második körben. Mindkét cég, a szolnoki KEVITERV AKVA Kft. és a budapesti OVIBER Kft. új ajánlata egyaránt 3.000.000.- Ft + Áfa. Mindkét cég nagy múlttal rendelkezik, a könnyebb ügyintézés végett a szolnoki KEVITERV AKVA Kft. ajánlatát javasolja elfogadni.
Kovácsné Tősér Zsuzsanna képviselő: Támogatja az irodavezető asszony javaslatát, hiszen az ő meglátása elsődleges ebben az ügyben, ő fog dolgozni az érintettekkel.
Szerző Csaba képviselő: Ő is támogatja a javaslatot, adva az illetékes szakemberek véleményére.
Gergely Zoltán polgármester: Szavazásra bocsátja a KEVITERV AKVA Kft. (5000 Szolnok, Ságvári krt. 4.) által végzendő műszaki ellenőri tevékenységről szóló határozati javaslatot. Megállapítja, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
82/2013.(IV.25.) határozat:

/Az „ÉAOP-5.1.2/D2-11 Belterületi bel- és csapadékvíz-védelmi fejlesztések” című nyertes pályázathoz kapcsolódóan a „Szarv-ágy patak árvédelmi fejlesztése az 5+724 – 7+800 km szelvények között” elnevezésű projekt kapcsán a műszaki ellenőri tevékenységről/

Jászárokszállás Város Önkormányzatának Képviselő-testülete az „ÉAOP-5.1.2/D2-11 Belterületi bel- és csapadékvíz-védelmi fejlesztések” című nyertes pályázathoz kapcsolódóan a „Szarv-ágy patak árvédelmi fejlesztése az 5+724 – 7+800 km szelvények között” elnevezésű projekthez kötődően elfogadja KEVITERV AKVA Kft. (5000 Szolnok, Ságvári krt. 4.) műszaki ellenőri tevékenységre vonatkozó ajánlatát és felhatalmazza Gergely Zoltán polgármestert a műszaki ellenőri tevékenység  tárgyában kötendő, a határozat mellékletét képező szerződés aláírására.
Határidő: azonnal

Felelős: polgármester, jegyző, Műszaki Iroda

Erről értesülnek: 
1./ Műszaki Iroda

  
2./ Irattár.

20. napirend: Általános Iskola Alapítványának támogatása
Gergely Zoltán polgármester: A D-Motion Tánc- és Mozgásstúdió Bt. Zoltán Erika Tánciskola Jászárokszállási Stúdiója 3 éve működik. A haladó csoport a tavalyi évben arany minősítést kapott, idén május 05-én pedig a Pestszentimrén megrendezésre kerülő 16. ECDS Hip Hop Dance versenyen szeretnének részt venni. 50.000,-Ft támogatást kérnek a Képviselő-testülettől, az utazás buszköltségeire a „Jászárokszállási Széchenyi István Általános Iskola diákjaiért” Alapítványon keresztül. A gyermekek eddig semmilyen formában nem részesültek támogatásban.
Petró Géza Pénzügyi és Városfejlesztési Bizottság elnöke: A Pénzügyi és Városfejlesztési Bizottság tárgyalta a határozati javaslatot és egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Megállapítja, hogy kérdés, vélemény nincs. Szavazásra bocsátja a határozati javaslatot. Megállapítja, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
83/2013.(IV.25.) határozat:

/„Jászárokszállási Széchenyi István Általános Iskola diákjaiért” Alapítvány támogatásáról/

Jászárokszállás Város Önkormányzatának Képviselő-testülete a költségvetés tartalékalapja terhére 50.000,-Ft, azaz Ötvenezer forint támogatást nyújt a „Jászárokszállási Széchenyi István Általános Iskola diákjaiért” Alapítványnak a D-Motion Tánc- és Mozgásstúdió Bt. Zoltán Erika Tánciskola Jászárokszállási Stúdiója haladó csoportjának a 2013. május 05-én Pestszentimrén megrendezésre kerülő 16. ECDS Hip Hop Dance versenyen részt vevő jászárokszállási gyermekek utazási költségeinek biztosítására.

Az Alapítvány a támogatás összegének rendeltetésszerű felhasználásáról 2013. május 31. napjáig az Önkormányzat felé elszámolni köteles.

A Képviselő-testület felhatalmazza a polgármestert a szükséges intézkedések megtételére.

Határidő: értelemszerű

Felelős: polgármester

Erről értesül:           1./ „Jászárokszállási Széchenyi István Általános Iskola diákjaiért" Alapítvány” 
 
               5123 Jászárokszállás, Széchenyi u. 80.


       
          2./ D-Motion Bt. 3200 Gyöngyös, Zöldfa u. 3.


                      3./ Pénzügyi Iroda Helyben


                      4./ Irattár.

21. napirend: Ingatlanok kijelölése eladásra
Gergely Zoltán polgármester: Az Önkormányzata tulajdonát képező ingatlanoknak, bérlakásoknak a díjait a Városgondnokság szedi. A tavaszi felülvizsgálat során a Munkácsy Mihály utca 11. és a Pozsony utca 11. számú lakóház esetében olyan felújítási feladatokat talált, amelyeknek a költségét már nem éri meg finanszírozni a szakvéleményük alapján. Ezért javasolják az ingatlanok eladását. Szabadon rendelkezik az Önkormányzat fölötte, mert a kötelező fenntartási időszak már letelt. Ráadásul a bérlők fizetési kötelezettségeinek is vannak hiányosságai. A Munkácsy Mihály utca 11. szám alatti ingatlanra érkezett is egy vételi ajánlat a lakó részéről, illetve ígéretet tett arra, hogy a hátralékait rendezi. A Pozsony utca 11. számú ingatlan lakója nem kívánja megvásárolni az épületet, illetve ki is költözik belőle. Az egyik ingatlan lakottan a másik pedig üresen lenne meghirdetve eladásra. Ha a döntés megszületik most, akkor az épületeket felértékeltetik, majd a Képviselő-testület dönt úja az eladásról.
Petró Géza Pénzügyi és Városfejlesztési Bizottság elnöke: A Pénzügyi és Városfejlesztési Bizottság mindkét ingatlant javasolja kijelölni eladásra, a határozati javaslatot egyhangúan elfogadta, a Képviselő-testületnek elfogadásra javasolja.
Kovácsné Tősér Zsuzsanna képviselő: Érdeklődik, hogy a Pozsony utca 11. számú ingatlanból kiköltözőkön a tartozás behajtható lesz-e.
Jakus József Városgondnokság vezetője: A lakók felkeresésükkor azt nyilatkozták, hogy nem tudják kifizetni a tartozásaikat, inkább kiköltöznek az ingatlanból. A tartozást azonban nincs mód elengedni, így jogi útra terelik az ügyet. A lakók elméletileg 2013.04.28-ig kiköltöznek.
Gergely Zoltán polgármester: Megállapítja, hogy további kérdés, vélemény nincs. Szavazásra bocsátja a határozati javaslatot. Megállapítja, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
84/2013.(IV.25.) határozat:

/Jászárokszállás Város Önkormányzata tulajdonában lévő 4300 és 2918 hrsz-ú ingatlanok kijelölése eladásra/

Jászárokszállás Város Önkormányzatának Képviselő-testülete eladásra kijelöli az alábbi ingatlanokat:

       Hely/hrsz



ingatlan művelési ága
     ingatlan területe (m2)

1. Munkácsy Mihály utca 11.,4300
lakóház, udvar, gazdasági épület
785 m2


2. Pozsony utca 11., 2918

lakóház, udvar, gazdasági épület
302 m2

A Képviselő-testület megbízza a polgármestert az ingatlanok szükség szerinti felértékeltetésével, továbbá hozzájárulását adja a helyben szokásos módon és helyen történő meghirdetéséhez.


Felelős: Gergely Zoltán polgármester

Határidő: folyamatos.

Erről értesül:

1. Műszaki Iroda Helyben

2. Pénzügyi Iroda Helyben

3. Irattár

22. napirend: Lakásvásárlás helyi támogatása
Gergely Zoltán polgármester: Szabó Tamás és felesége, Szabóné Szundi Nikoletta kérelmet nyújtottak be, melyben első önálló lakásuk megvásárlásához helyi lakásvásárlási támogatást kívánnak igénybe venni. 
Bakainé Magyari Melinda műszaki irodavezető: A Rákóczi F. u. 38. szám alatti ingatlant kívánják megvásárolni. A lakástámogatási kérelmek előkészítését végző Hatósági Irodával történő egyeztetést követően megállapították, hogy az okiratokban foglaltak, valamint az ingatlan műszaki állaga is megfelel az első személyi tulajdonú lakás építésének és vásárlásának helyi támogatásáról szóló rendeletében előírt feltételeknek. 

Petró Géza Pénzügyi és Városfejlesztési Bizottság elnöke: A Pénzügyi és Városfejlesztési Bizottság tárgyalta a határozati javaslatot és egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Kéri jegyző asszonyt, hogy röviden ismertesse, hogy miért nem vonatkozik az új lakásvásárlási támogatási rendelet a kérelem beadóira. 
Dr. Gábris Emese jegyző: Az új rendelet 2013.05.01-én lép hatályba. Feltétel, hogy az utolsó részlet az önkormányzati támogatás kell legyen, 150.000,- Ft-ot meg kell hagyni. Az új rendelet ezt 200.000, -Ft-ra emeli, de ehhez pedig adásvételi szerződést kellene módosítani. Tekintettel ennek költségeire, illetve arra, hogy több eladó van, így az ügyfelek azt választották, hogy a 150.000,-Ft-os vissza nem térítendő lakásvásárlási támogatás megítélését kérik.
Gergely Zoltán polgármester: Megállapítja, hogy további kérdés, vélemény nincs. Szavazásra bocsátja a határozati javaslatot. Megállapítja, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
85/2013.(IV.25.) határozat:

/Szabó Tamás és Szabóné Szundi Nikoletta lakásvásárlásának helyi támogatásáról/

Jászárokszállás Város Önkormányzatának Képviselő-testülete az első személyi tulajdonú lakás építésének és vásárlásának helyi támogatásáról szóló 2/2005. (II.11.) rendelete alapján, a Polgármesteri Hivatal Hatósági Irodája előzetes vizsgálata és az arra épülő javaslatára figyelemmel Szabó Tamás állandó lakóhelye: 3283 Tarnazsadány, Kossuth L. u. 124., tartózkodási helye: 5123 Jászárokszállás, Hattyú u. 17/A. és felesége, Szabóné Szundi Nikoletta 5123 Jászárokszállás, Hattyú u. 17/A. szám alatti lakosokat a Jászárokszállás, Rákóczi F. u. 38. szám alatti, 1102 hrsz-ú ingatlan megvásárlásához egyszeri 150.000,-Ft, azaz Egyszázötvenezer forint vissza nem térítendő lakásvásárlási támogatásban részesíti.

Kérelmezők hozzájárulásával az Önkormányzat a Képviselő-testület támogatás odaítéléséről szóló határozatának keltétől számított 3 év időtartamra az ingatlan-nyilvántartásba elidegenítési tilalmat jegyeztet be, melyet a határidő elteltével az ingatlan tulajdonosai töröltethetnek.

Megkeresem a Polgármesteri Hivatal Pénzügyi Irodáját, hogy kérelmezők által benyújtott adásvételi szerződésben megjelölt Eladó – OTP Bank Nyrt-nél vezetett – 11773456-21272327 számú számlájára a 150.000,-Ft-ot, azaz Egyszázötvenezer forintot átutalni szíveskedjenek.

Felelős: Hatósági Iroda, Pénzügyi Iroda

Határidő: folyamatos

Erről értesülnek: 1./ Szabó Tamás és Szabóné Szundi Nikoletta 5123 Jászárokszállás, Hattyú 


          u. 17/A.

    2./  Jászberényi Járási Hivatal Járási Földhivatala 5100 Jászberény, Ady
         Endre u. 34. (kérelmezők útján) 
  
                           3./  Polgármesteri Hivatal Hatósági Iroda, H.

                           4./  Polgármesteri Hivatal Pénzügyi Iroda, H. 

                           5./  Irattár 

23. napirend: Az Oktatási, Sport és Ügyrendi Bizottság elnökének tájékoztatója átruházott hatáskörben hozott döntéséről (Művelődési Ház SZMSZ-e)
Csomor János Oktatási, Sport és Ügyrendi Bizottság elnöke: A bizottság a Petőfi Művelődési Ház SZMSZ-ét módosította. Az elmúlt időszakban többször is kellett módosítani az alapító okiratot, az ebből adódó változások átvezetése még nem történt meg. A magasabb törvényi előírások meghatározzák az SZMSZ kötelező tartalmi elemeit és ezeket kellett most átvezetni. A Bizottság tárgyalta és egyhangúan elfogadta a Petőfi Művelődési Ház módosított SZMSZ-ét.
Csőke István képviselő: A Művelődési Ház termei elnevezésre kerültek, ezt kéri most átvezetni az SZMSZ-ben is.

Gergely Zoltán polgármester: Megállapítja, hogy a Képviselő-testület egyhangúlag tudomásul vette a Bizottság tájékoztatóját. Egyéb bejelentések megtételére ad lehetőséget.

Csőke István képviselő: Jelzi, hogy az ÖNO sarkán beszakadt a járda, kéri kijavítását.
Gergely Zoltán polgármester: Szeretettel invitál mindenkit a május 1-jei városnapi ünnepség programjaira. Ezt követően bemutat egy 1914-ben íródott levelet, amit egy helybeli lakos hozott be, érdeklődők számára eredeti formájában megtekinthető a helyi könyvtárban. Maga a levél szövege megtalálható a város honlapján, kéri, hogy amennyiben valakinek bővebb információi vannak a levélről, tartalmáról, az jelentkezzen. A lengyel delegáció részt vesz a május 1-jei programsorozaton. Megállapítja, hogy a napirendi pontok végére értek. Megköszöni a részvételt és bezárja az ülést. 

Jegyzőkönyv lezárva: 2013. április 25. 16 óra 50 perckor
Kmf.

     Gergely Zoltán 





              Dr. Gábris Emese 
       polgármester        






jegyző

